Die Departement van Gemeenskapsveiligheid se Polisiëringsklagtesentrum hanteer diensleweringsklagtes wat lede van die publiek indien teen polisiëringsagentskappe soos die Suid-Afrikaanse Polisiediens en die Munisipale Polisiebeamptes. Die Sentrum hanteer net klagtes oor dienslewering as daar byvoorbeeld geen terugvoer was oor 'n saak nie of as polisiebeamptes hulleself onwelvoeglik gedra het. Ernstige gevalle soos sterftes in polisieaanhouding word hanteer deur die Onafhanklike Klagtedirektoraat.
Nadat klagtes ingedien is by die Polisiëringsklagtesentrum sal dit beoordeel word en/of 'n aanvanklike ondersoek sal gedoen word na die feite. Pogings word aangewend om die kwessies by te lê deur netwerkgebruik en ingrypings by die betrokke rolspelers en owerhede.
As 'n lid van 'n polisiëringsagentskap skuldig bevind word aan beweerde wanoptrede, word die bevinding voorgelê aan die Provinsiale Kommissaris en/of betrokke gesag vir hulle verdere aandag.
As jy 'n klagte wil indien teen 'n polisiëringsagentskap, moet jy 'n klagtevorm invul wat jy hier kan aflaai in excel- of pdf- formaat.
Bel na die klagtelyn by 021 483 4332.
Persoonlik 'n klagte indien by die Toringblok, 12de Verdieping, Dorpstraat 4, Kaapstad.
Faks die ingevulde vorm aan 021 483 6026.
Onbekende staatstaal of akroniem Kyk in die WOORDELYS?